[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 24.3.2009

COM(2009) 139 τελικό

2009/0047 (COD)

Πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1321/2004 σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Πλαίσιο της πρότασης |

110 | Αιτιολογία και στόχοι της πρότασης Εναρμόνιση των διατάξεων του κανονισμού (ΕΚ) αριθ. 1321/2004 του Συμβουλίου, της 12ης Ιουλίου 2004, σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης, προς τις διατάξεις του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo). Εξ άλλου, στην αιτιολογική σκέψη 17 του κανονισμού (ΕΚ) αριθ. 683/2008, το Ευρωπαϊκό Κοινοβούλιο και το Συμβούλιο καλούν την Επιτροπή «να υποβάλει πρόταση για την τυπική ευθυγράμμιση των δομών για τη διαχείριση των προγραμμάτων κατά τα οριζόμενα στον κανονισμό (ΕΚ) αριθ. 1321/2004 προς τους νέους ρόλους της Επιτροπής και της αρχής». |

120 | Γενικό πλαίσιο Με τον κανονισμό (ΕΚ) αριθ. 1321/2004, που τροποποιήθηκε με τον κανονισμό (ΕΚ) αριθ. 1942/2006 του Συμβουλίου, της 12ης Δεκεμβρίου 2006, προκειμένου να ληφθεί υπόψη η παύση των δραστηριοτήτων της κοινής επιχείρησης Galileo στις 31 Δεκεμβρίου 2006, συγκροτήθηκε κοινοτική υπηρεσία, επονομαζόμενη ευρωπαϊκή εποπτική αρχή του GNSS. Η λειτουργία και τα αρχικά καθήκοντα της Αρχής καθορίστηκαν με σκοπό να καλυφθούν οι ανάγκες του τότε σχεδίου, που προέβλεπε σύμβαση παραχώρησης της διαχείρισης και της χρηματοδότησης των φάσεων εγκατάστασης και εκμετάλλευσης του προγράμματος Galileo. Το σχέδιο αυτό εγκαταλείφθηκε το 2007, και η διαχείριση και η χρηματοδότηση της φάσης εγκατάστασης του προγράμματος δεν θα παραχωρηθούν στον ιδιωτικό τομέα. Ο κανονισμός (ΕΚ) αριθ. 683/2008, που τέθηκε σε ισχύ στις 25 Ιουλίου 2008, καθορίζει το νέο πλαίσιο δημόσιας διαχείρισης και χρηματοδότησης των προγραμμάτων Galileo και EGNOS. Προβλέπει την αρχή του αυστηρού καταμερισμού ευθυνών μεταξύ της Ευρωπαϊκής Κοινότητας, εκπροσωπούμενης από την Επιτροπή, της Αρχής και του Ευρωπαϊκού Οργανισμού Διαστήματος, αναθέτει στην Επιτροπή την ευθύνη διαχείρισης των προγραμμάτων και απαριθμεί επακριβώς τα καθήκοντα που ανατίθενται εφεξής στην Αρχή. Προβλέπει επίσης ότι η Αρχή εκτελεί τα καθήκοντα που της ανατίθενται, τηρουμένου του ρόλου της Επιτροπής ως διαχειρίστριας των προγραμμάτων και σύμφωνα με τις κατευθυντήριες γραμμές που εκδίδονται από την Επιτροπή. Κατά συνέπεια, ο κανονισμός (ΕΚ) αριθ. 683/2008 τροποποίησε εμμέσως και ουσιωδώς τον κανονισμό (ΕΚ) αριθ. 1321/2004. Στο εξής, για τους τρεις προαναφερθέντες λόγους, είναι σκόπιμο να εναρμονιστούν ορισμένες διατάξεις του κανονισμού (ΕΚ) αριθ. 1321/2004 με εκείνες του κανονισμού (ΕΚ) αριθ. 683/2008. Κατ’ αρχάς, η παρούσα κατάσταση, που χαρακτηρίζεται από τη συνύπαρξη δύο κειμένων, εν μέρει αντιφατικών, δεν είναι ικανοποιητική από νομική άποψη. Οι αβεβαιότητες και οι αμφισημίες που δημιουργούνται από αυτή την κατάσταση πρέπει να αρθούν το ταχύτερο δυνατόν, διότι έτσι διακυβεύεται η αξιοπιστία του νομικού πλαισίου των προγραμμάτων, ιδίως έναντι τρίτων. Δεύτερον, επείγει να διαμορφωθεί ένα σταθερό πλαίσιο για την ασφάλεια. Όντως, ο κανονισμός (ΕΚ) αριθ. 683/2008 προβλέπει ότι η Επιτροπή διαχειρίζεται όλα τα θέματα που αφορούν την ασφάλεια των συστημάτων, αλλά ταυτοχρόνως αναθέτει στην εποπτική αρχή το καθήκον να διασφαλίζει τη διαπίστευση («accreditation») ασφαλείας. Πρέπει να αποσαφηνιστεί ταχέως ο επακριβής ρόλος της Αρχής επί του θέματος. Τρίτον, είναι σκόπιμο να εξασφαλιστεί η χρηστή διαχείριση των προγραμμάτων. Όμως, μολονότι ο κανονισμός (ΕΚ) αριθ. 683/2008 τροποποίησε εμμέσως και εις βάθος τα καθήκοντα της εποπτικής αρχής, δεν έθιξε διόλου το θέμα των εσωτερικών οργάνων της Αρχής, στα οποία η Επιτροπή εξακολουθεί να διαθέτει πολύ περιορισμένη εξουσία. Προκειμένου να εξασφαλιστεί ότι η Αρχή ενεργεί «τηρουμένου του ρόλου της Επιτροπής ως διαχειρίστριας των προγραμμάτων» και «σύμφωνα με τις κατευθυντήριες γραμμές που εκδίδονται από την Επιτροπή», όπως προβλέπει πλέον ο κανονισμός (ΕΚ) αριθ. 683/2008, χρειάζεται να γίνουν τροποποιήσεις ώστε να ενισχυθεί η θέση της Επιτροπής στα εσωτερικά όργανα της Αρχής. Άλλωστε, αυτή η προσέγγιση είναι σύμφωνη με τη νέα πολιτική που έχει καθοριστεί από την Επιτροπή όσον αφορά τους κοινοτικούς οργανισμούς. |

130 | Ισχύουσες διατάξεις στον τομέα της πρότασης Κανονισμός (ΕΚ) αριθ. 1321/2004 του Συμβουλίου, της 12ης Ιουλίου 2004, σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης, όπως τροποποιήθηκε με τον κανονισμό (ΕΚ) αριθ. 1942/2006 του Συμβουλίου, της 12ης Δεκεμβρίου 2006. Κανονισμός (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo). Η πρόταση αποσκοπεί στην τροποποίηση του πρώτου από αυτούς τους δύο κανονισμούς. |

140 | Συνοχή με τις άλλες πολιτικές και τους στόχους της Ένωσης Τα προγράμματα Galileo και EGNOS εντάσσονται πλήρως στο πλαίσιο της «Στρατηγικής της Λισσαβώνας». |

Διαβουλεύσεις με τα ενδιαφερόμενα μέρη και εκτίμηση επιπτώσεων |

Διαβουλεύσεις με τα ενδιαφερόμενα μέρη |

219 | Στη συγκεκριμένη περίπτωση, δεν συντρέχει λόγος διαβουλεύσεων με τα ενδιαφερόμενα μέρη, αφού πρόκειται για εναρμόνιση υφισταμένου κειμένου με άλλο κείμενο, που εκδόθηκε πιο πρόσφατα. |

Συγκέντρωση και αξιοποίηση της εμπειρογνωμοσύνης |

229 | Δεν υπήρξε ανάγκη προσφυγής σε εξωτερικούς εμπειρογνώμονες. |

230 | Εκτίμηση επιπτώσεων Η μόνη δυνατή επιλογή είναι η εναρμόνιση του κειμένου του κανονισμού (ΕΚ) αριθ. 1321/2004 προς τις διατάξεις του κανονισμού (ΕΚ) αριθ. 683/2008, που τέθηκαν σε ισχύ στις 25 Ιουλίου 2008. Η άλλη επιλογή, δηλαδή να αφεθεί ως έχει το κείμενο του κανονισμού (ΕΚ) αριθ. 1321/2004, δεν θα ήταν ικανοποιητική από νομική άποψη, θα δημιουργούσε σοβαρά προβλήματα ασφαλείας και δεν θα εξασφάλιζε χρηστή διαχείριση των προγραμμάτων. |

Νομικά στοιχεία της πρότασης |

305 | Συνοπτική παρουσίαση των προτεινόμενων μέτρων Τροποποίηση του κανονισμού (ΕΚ) αριθ. 1321/2004 του Συμβουλίου, της 12ης Ιουλίου 2004, σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης. |

310 | Νομική βάση Άρθρο 156 της Συνθήκης. |

329 | Αρχή της επικουρικότητας Η πρόταση αφορά τομέα που εμπίπτει στην αποκλειστική αρμοδιότητα της Κοινότητας. Επομένως, δεν έχει εφαρμογή η αρχή της επικουρικότητας. |

Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους. |

331 | Η προτεινόμενη δράση είναι ανάλογη με τον επιδιωκόμενο στόχο, εφόσον, αφενός, μόνον κανονισμός δύναται να τροποποιήσει προγενέστερο κανονισμό και, αφετέρου, τα προτεινόμενα μέτρα περιορίζονται στην προσαρμογή ενός κειμένου στη νομική κατάσταση που προκύπτει λόγω της έναρξης ισχύος του κανονισμού (ΕΚ) αριθ. 683/2008. |

332 | Οι δημοσιονομικές και διοικητικές επιβαρύνσεις τις οποίες συνεπάγεται η πρόταση είναι αμελητέες, δεδομένου ότι τα δημοσιονομικά και διοικητικά ζητήματα που αφορούν τα προγράμματα Galileo και EGNOS έχουν ήδη ρυθμιστεί με τον κανονισμό (ΕΚ) αριθ. 683/2008. |

Επιλογή νομικής πράξης |

341 | Προτεινόμενη(-ες) νομική(-ές) πράξη(-εις): κανονισμός. |

342 | Η χρήση άλλης νομικής πράξης δεν θα ήταν σκόπιμη για τους ακόλουθους λόγους. Κατ’ εφαρμογή της αρχής του παραλληλισμού των μορφών νομικής πράξης, μόνον κανονισμός δύναται να τροποποιήσει προγενέστερο κανονισμό. |

Δημοσιονομικές επιπτώσεις |

409 | Η πρόταση δεν έχει επιπτώσεις στον προϋπολογισμό της Κοινότητας. |

Συμπληρωματικές πληροφορίες |

510 | Απλούστευση |

511 | Με την πρόταση απλουστεύεται το νομοθετικό πλαίσιο. |

512 | Τα προτεινόμενα μέτρα συντελούν ώστε να αποφευχθεί κάθε κίνδυνος σύγχυσης και αμφισημίας από νομική άποψη μεταξύ δύο διαδοχικών κειμένων, εν μέρει αντιφατικών. Αποσκοπούν άρα στον εξορθολογισμό του κοινοτικού κεκτημένου. |

520 | Κατάργηση ισχυουσών νομοθετικών διατάξεων Η έγκριση της πρότασης συνεπάγεται την κατάργηση ορισμένων νομοθετικών διατάξεων. |

560 | Ευρωπαϊκός Οικονομικός Χώρος Το παρόν σχέδιο νομικής πράξης αφορά τομέα που καλύπτεται από τη συμφωνία για τον ΕΟΧ, οπότε κρίνεται σκόπιμο να επεκταθεί στον Ευρωπαϊκό Οικονομικό Χώρο. |

570 | Λεπτομερής επεξήγηση της πρότασης ανά κεφάλαιο ή ανά άρθρο Τροποποίηση του αντικειμένου, των καθηκόντων και της ονομασίας της κοινοτικής υπηρεσίας που συγκροτήθηκε με τον κανονισμό (ΕΚ) αριθ. 1321/2004, προκειμένου να προσαρμοστούν στις διατάξεις του κανονισμού (ΕΚ) αριθ. 683/2008. Ενίσχυση του ρόλου και των εξουσιών της Επιτροπής στον εν λόγω οργανισμό, προκειμένου να εξασφαλιστεί ότι, κατ’ εφαρμογή των διατάξεων του κανονισμού (ΕΚ) αριθ. 683/2008, ο οργανισμός εκτελεί τα καθήκοντά του, τηρουμένου του ρόλου της Επιτροπής ως διαχειρίστριας των προγραμμάτων και σύμφωνα με τις κατευθυντήριες γραμμές που εκδίδονται από αυτήν. Δημιουργία του πλαισίου εντός του οποίου ο οργανισμός εκτελεί τα καθήκοντα διαπίστευσης ασφαλείας που του έχουν ανατεθεί και, για τον σκοπό αυτό, σύσταση, στο πλαίσιο του οργανισμού, επιτροπής διαπίστευσης ασφαλείας των ευρωπαϊκών συστημάτων GNSS. Κατάργηση των διατάξεων του κανονισμού (ΕΚ) αριθ. 1321/2004 που αφορούν την κυριότητα των συστημάτων, δεδομένου ότι κύριος των εν λόγω συστημάτων είναι η Ευρωπαϊκή Κοινότητα, κατ’ εφαρμογή των διατάξεων του κανονισμού (ΕΚ) αριθ. 683/2008. |

2009/0047 (COD)

Πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1321/2004 σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 156,

την πρόταση της Επιτροπής[1],

τη γνώμη της Ευρωπαϊκής Οικονομικής και Κοινωνικής Επιτροπής[2],

τη γνώμη της Επιτροπής των Περιφερειών[3],

Αποφασίζοντας σύμφωνα με τη διαδικασία του άρθρου 251 της Συνθήκης,

Εκτιμώντας τα ακόλουθα:

(1) Με τον κανονισμό (ΕΚ) αριθ. 1321/2004 του Συμβουλίου, της 12ης Ιουλίου 2004, σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης[4], που τροποποιήθηκε με τον κανονισμό (ΕΚ) αριθ. 1942/2006 του Συμβουλίου, της 12ης Δεκεμβρίου 2006[5], προκειμένου να ληφθεί υπόψη η παύση των δραστηριοτήτων της κοινής επιχείρησης Galileo στις 31 Δεκεμβρίου 2006, συγκροτήθηκε κοινοτική υπηρεσία, επονομαζόμενη ευρωπαϊκή εποπτική αρχή του GNSS (στο εξής αποκαλούμενη «η Αρχή»).

(2) Η λειτουργία και τα καθήκοντα της Αρχής, που απαριθμούνται αντιστοίχως στα άρθρα 1 και 2 του κανονισμού (ΕΚ) αριθ. 1321/2004, καθορίστηκαν με σκοπό να καλυφθούν οι ανάγκες του σχεδίου, που προέβλεπε σύμβαση παραχώρησης της διαχείρισης και της χρηματοδότησης των φάσεων εγκατάστασης και εκμετάλλευσης του προγράμματος Galileo. Το σχέδιο αυτό εγκαταλείφθηκε το 2007, και η διαχείριση και η χρηματοδότηση της φάσης εγκατάστασης του προγράμματος δεν θα παραχωρηθούν στον ιδιωτικό τομέα.

(3) Ο κανονισμός (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo)[6] καθορίζει το νέο πλαίσιο δημόσιας διαχείρισης και χρηματοδότησης των προγραμμάτων Galileo και EGNOS. Προβλέπει την αρχή του αυστηρού καταμερισμού ευθυνών μεταξύ της Ευρωπαϊκής Κοινότητας, εκπροσωπούμενης από την Επιτροπή, της Αρχής και του Ευρωπαϊκού Οργανισμού Διαστήματος (στο εξής αποκαλούμενου «ESA»), αναθέτει στην Επιτροπή την ευθύνη διαχείρισης των προγραμμάτων και απαριθμεί τα καθήκοντα που ανατίθενται εφεξής στην Αρχή. Προβλέπει επίσης ότι η Αρχή εκτελεί τα καθήκοντα που της ανατίθενται, τηρουμένου του ρόλου της Επιτροπής ως διαχειρίστριας των προγραμμάτων και σύμφωνα με τις κατευθυντήριες γραμμές που εκδίδονται από την Επιτροπή.

(4) Εξ αυτού έπεται ότι πρέπει να εναρμονιστούν οι διατάξεις του κανονισμού (ΕΚ) αριθ. 1321/2004 του Συμβουλίου με εκείνες του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου.

(5) Επομένως, είναι σκόπιμο να αλλάξουν κατ’ αρχάς, αφενός μεν, ο τίτλος του κανονισμού, ο οποίος δεν πρέπει πλέον να αναφέρεται εν γένει στις δομές διαχείρισης για τα ευρωπαϊκά προγράμματα δορυφορικής ραδιοπλοήγησης, αλλά μόνον στη δημιουργία ενός κοινοτικού οργανισμού, αφετέρου δε, η ονομασία του εν λόγω οργανισμού, ο οποίος, λόγω του περιορισμού του πεδίου δραστηριοτήτων του, δεν πρέπει πλέον να ονομάζεται «ευρωπαϊκή εποπτική αρχή του GNSS», αλλά «Οργανισμός GNSS» (στο εξής αποκαλούμενος «ο Οργανισμός»).

(6) Ομοίως, χρειάζεται να τροποποιηθεί το άρθρο 1 του κανονισμού (ΕΚ) αριθ. 1321/2004 σχετικά με το αντικείμενό του, το οποίο πρέπει να είναι αποκλειστικά η ίδρυση του οργανισμού, χωρίς να προβλέπεται ότι ο ρόλος του εν λόγω οργανισμού είναι να διαχειρίζεται τα δημόσια συμφέροντα που συνδέονται με τα ευρωπαϊκά προγράμματα GNSS, των οποίων θα είναι η κανονιστική αρχή.

(7) Επίσης, είναι σημαντικό να τροποποιηθεί το άρθρο 2 του κανονισμού (ΕΚ) αριθ. 1321/2004 σχετικά με τα καθήκοντα του οργανισμού και, εν προκειμένω, να επαναληφθεί ο ορισμός των καθηκόντων του, όπως παρατίθεται στο άρθρο 16 του κανονισμού (ΕΚ) αριθ. 683/2008.

(8) Η αλλαγή του τίτλου του κανονισμού (ΕΚ) αριθ. 1321/2004 και της ονομασίας του Οργανισμού συνεπάγεται την τροποποίηση όλων των σημείων του κειμένου του εν λόγω κανονισμού όπου αναφέρονται ο προηγούμενος τίτλος και η προηγούμενη ονομασία.

(9) Επιπλέον, εφόσον με τον κανονισμό (ΕΚ) αριθ. 683/2008 η Κοινότητα αποκτά την κυριότητα όλων των υλικών και άυλων περιουσιακών στοιχείων που δημιουργούνται ή αναπτύσσονται στο πλαίσιο των προγραμμάτων, οι διατάξεις του κανονισμού (ΕΚ) αριθ. 1321/2004 σχετικά με την κυριότητα των συστημάτων δεν έχουν πλέον λόγο ύπαρξης και πρέπει να καταργηθούν.

(10) Εξ άλλου, προκειμένου να εξασφαλιστεί ότι ο Οργανισμός εκτελεί τα καθήκοντά του τηρουμένου του ρόλου της Επιτροπής ως διαχειρίστριας των προγραμμάτων και σύμφωνα με τις κατευθυντήριες γραμμές που εκδίδονται από αυτήν, είναι σκόπιμο, αφενός μεν, να προβλεφθεί ρητώς ότι ο Οργανισμός διοικείται από τον εκτελεστικό του διευθυντή, υπό την εποπτεία του διοικητικού συμβουλίου, σύμφωνα με τις κατευθυντήριες γραμμές που δίδονται στον Οργανισμό από την Επιτροπή, αφετέρου δε, να αναφερθεί ότι ο εκπρόσωπος της Επιτροπής στο διοικητικό συμβούλιο του Οργανισμού διαθέτει το ήμισυ των ψήφων.

(11) Ομοίως, είναι αναγκαίο να δοθεί η δυνατότητα στο Ευρωπαϊκό Κοινοβούλιο να εκπροσωπείται στο διοικητικό συμβούλιο ως παρατηρητής, καθόσον στον κανονισμό (ΕΚ) αριθ. 683/2008 τονίζεται η χρησιμότητα στενής συνεργασίας μεταξύ του Ευρωπαϊκού Κοινοβουλίου, του Συμβουλίου και της Επιτροπής. Είναι επίσης σκόπιμο, για λόγους χρηστής διαχείρισης των προγραμμάτων, να μειωθεί η διάρκεια της θητείας του εκτελεστικού διευθυντή από πέντε σε τέσσερα έτη.

(12) Εξ άλλου, λαμβανομένου υπόψη του εύρους των καθηκόντων που ανατίθενται στον Οργανισμό, μεταξύ των οποίων συγκαταλέγεται η διαπίστευση ασφαλείας, πρέπει να καταργηθεί η σύσταση επιστημονικής και τεχνικής επιτροπής στο πλαίσιο του Οργανισμού και η επιτροπή ασφαλείας και προστασίας του συστήματος πρέπει να αντικατασταθεί από επιτροπή διαπίστευσης ασφαλείας των ευρωπαϊκών συστημάτων GNSS, επιφορτισμένη με τις εργασίες διαπίστευσης ασφαλείας και απαρτιζόμενη από αντιπροσώπους των κρατών μελών και της Επιτροπής, ενώ ο ΓΓ/ΥΕ και ο ESA έχουν ρόλο παρατηρητή.

(13) Οι εργασίες διαπίστευσης πρέπει να εκτελούνται με ανεξάρτητο τρόπο έναντι των διαχειριστικών αρχών των προγραμμάτων, και συγκεκριμένα, της Επιτροπής, των άλλων οργάνων του Οργανισμού και του ESA, καθώς και των λοιπών φορέων που είναι υπεύθυνοι για την εφαρμογή των προδιαγραφών ασφαλείας. Επομένως, η επιτροπή διαπίστευσης ασφαλείας των ευρωπαϊκών συστημάτων GNSS είναι σκόπιμο, αφενός, να είναι επίσης η αρχή διαπίστευσης ασφαλείας των συστημάτων και, αφετέρου, να αποτελεί, στο πλαίσιο του Οργανισμού, αυτόνομο όργανο το οποίο λαμβάνει τις αποφάσεις του κατά τρόπο ανεξάρτητο.

(14) Εφόσον η Επιτροπή διαχειρίζεται όλα τα θέματα που αφορούν την ασφάλεια των συστημάτων, δυνάμει του κανονισμού (ΕΚ) αριθ. 683/2008, προκειμένου να εξασφαλίζεται αποτελεσματική διαχείριση των θεμάτων ασφαλείας και να τηρείται η αρχή του αυστηρού καταμερισμού ευθυνών, που προβλέπεται στον εν λόγω κανονισμό, έχει πρωταρχική σημασία να περιορίζονται αυστηρά οι δραστηριότητες της επιτροπής στη διαπίστευση ασφαλείας των συστημάτων και να μην μπορούν, σε καμία περίπτωση, να υποκαταστήσουν τις δραστηριότητες που έχουν ανατεθεί στην Επιτροπή.

(15) Επίσης, είναι σημαντικό να συντονίζονται οι εργασίες διαπίστευσης με τις ενέργειες των διαχειριστικών αρχών των προγραμμάτων και των λοιπών φορέων που είναι υπεύθυνοι για την εφαρμογή των προδιαγραφών ασφαλείας. Για τον σκοπό αυτό, είναι θέμα ουσιώδους σημασίας να προεδρεύει στην επιτροπή διαπίστευσης ασφαλείας των ευρωπαϊκών συστημάτων GNSS ο εκπρόσωπος της Ευρωπαϊκής Επιτροπής.

(16) Λόγω της ιδιαιτερότητας και της πολυπλοκότητας των συστημάτων, είναι απαραίτητο η επιτροπή διαπίστευσης ασφαλείας των ευρωπαϊκών συστημάτων GNSS να εκτελεί τα καθήκοντά της συλλογικά, καταβάλλοντας προσπάθειες για την επίτευξη συναίνεσης και με συμμετοχή όλων των ενδιαφερομένων μερών για θέματα ασφάλειας, και να καθοριστεί διαδικασία διαρκούς παρακολούθησης, προκειμένου να εξασφαλίζεται κατά τον καλύτερο δυνατό τρόπο η διαχείριση της πληθώρας των συγκεκριμένων αποφάσεων που πρέπει να λαμβάνονται. Επιβάλλεται επίσης να ανατίθενται οι εργασίες διαπίστευσης σε ειδικούς επαγγελματίες, με τα δέοντα προσόντα για τη διαπίστευση πολύπλοκων συστημάτων, οι οποίοι να διαθέτουν εξουσιοδότηση ασφαλείας επαρκούς επιπέδου.

(17) Προκειμένου να είναι σε θέση η επιτροπή να εκπληρώσει την αποστολή της, είναι επίσης σκόπιμο να προβλεφθεί ότι τα κράτη μέλη τής διαβιβάζουν όλα τα αναγκαία έγγραφα, ότι εξουσιοδοτούν το προσωπικό που ορίζεται από την επιτροπή να έχει πρόσβαση σε όλους τους χώρους που άπτονται της ασφάλειας των συστημάτων και βρίσκονται στο έδαφός τους, και ότι είναι υπεύθυνα, σε τοπικό επίπεδο, για τη διαπίστευση ασφαλείας των χώρων που βρίσκονται στο έδαφός τους.

(18) Για λόγους χρηστής διοικητικής διαχείρισης, επιβάλλεται να είναι σε θέση το διοικητικό συμβούλιο του Οργανισμού να λαμβάνει κάθε αναγκαία απόφαση που εξασφαλίζει την εκπλήρωση των καθηκόντων του Οργανισμού. Επίσης, επιβάλλεται να εναρμονιστεί η ημερομηνία κατά την οποία το διοικητικό συμβούλιο του Οργανισμού διαβιβάζει στα διάφορα κοινοτικά όργανα, μετά την έγκρισή της, την ετήσια έκθεση για τις δραστηριότητες και τις προοπτικές του Οργανισμού, κατ’ εφαρμογή του άρθρου 6 στοιχείο ζ) του κανονισμού (ΕΚ) αριθ. 1321/2004, με την ημερομηνία κατά την οποία ο εκτελεστικός διευθυντής του Οργανισμού διαβιβάζει στα ίδια όργανα τους οριστικούς λογαριασμούς του Οργανισμού, σύμφωνα με το άρθρο 12 παράγραφος 6 του εν λόγω κανονισμού.

(19) Τα συστήματα που δημιουργούνται στο πλαίσιο των ευρωπαϊκών προγραμμάτων δορυφορικής ραδιοπλοήγησης, των οποίων η χρήση εκτείνεται πέραν των εθνικών συνόρων των κρατών μελών, είναι υποδομές που υλοποιούνται ως διευρωπαϊκά δίκτυα, κατά την έννοια των διατάξεων του άρθρου 156 της Συνθήκης. Επιπλέον, οι υπηρεσίες που παρέχονται μέσω των εν λόγω συστημάτων συμβάλλουν στην ανάπτυξη των διευρωπαϊκών δικτύων στους τομείς των υποδομών μεταφορών, τηλεπικοινωνιών και ενέργειας.

(20) Κατά συνέπεια, είναι σκόπιμο να τροποποιηθεί ο κανονισμός (ΕΚ) αριθ. 1321/2004,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τροποποιήσεις του κανονισμού (ΕΚ) αριθ. 1321/2004

Ο κανονισμός (ΕΚ) αριθ. 1321/2004 τροποποιείται ως εξής:

1) Ο τίτλος του κανονισμού είναι «Κανονισμός (ΕΚ) αριθ. 1321/2004 του Συμβουλίου για την ίδρυση του Οργανισμού GNSS».

2) Τα άρθρα 1, 2 και 3 αντικαθίστανται από τα ακόλουθα τρία άρθρα:

«Άρθρο 1

Αντικείμενο

Με τον παρόντα κανονισμό ιδρύεται κοινοτικός οργανισμός, ονομαζόμενος Οργανισμός GNSS (στο εξής αποκαλούμενος «ο Οργανισμός»).

Άρθρο 2

Καθήκοντα

Υπό την επιφύλαξη των διατάξεων του άρθρου 12 του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, και τηρουμένου του ρόλου της Επιτροπής ως διαχειρίστριας των ευρωπαϊκών προγραμμάτων GNSS, ο Οργανισμός εκτελεί τα ακόλουθα καθήκοντα στο πλαίσιο των εν λόγω προγραμμάτων, σύμφωνα με τις κατευθυντήριες γραμμές που εκδίδονται από την Επιτροπή:

α) όσον αφορά την ασφάλεια των ευρωπαϊκών προγραμμάτων GNSS, και υπό την επιφύλαξη των διατάξεων των άρθρων 13 και 14 του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, μεριμνά για τα εξής:

• i) τη διαπίστευση ασφαλείας· προς τούτο κινεί διαδικασίες ασφαλείας και παρακολουθεί την εφαρμογή τους και προβαίνει σε ελέγχους ασφαλείας των ευρωπαϊκών συστημάτων GNSS·

• ii) τη λειτουργία του κέντρου ασφαλείας Galileo, που υλοποιείται σύμφωνα με τις αποφάσεις που έχουν ληφθεί σύμφωνα με το άρθρο 13 του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, καθώς και τις οδηγίες που παρέχει η κοινή δράση 2004/552/ΚΕΠΠΑ·

β) συμβάλλει στην προετοιμασία της εμπορικής εκμετάλλευσης των ευρωπαϊκών συστημάτων GNSS, καθώς και της απαραίτητης ανάλυσης αγοράς·

γ) μπορεί επίσης να εκτελεί και άλλα καθήκοντα που τυχόν της ανατίθενται από την Επιτροπή, σύμφωνα με το άρθρο 54 παράγραφος 2 στοιχείο β) του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, για την εξέταση ειδικών ζητημάτων που συνδέονται με τα ευρωπαϊκά προγράμματα GNSS.

Άρθρο 3

Όργανα

Τα όργανα του Οργανισμού είναι το διοικητικό συμβούλιο, η επιτροπή διαπίστευσης ασφαλείας των ευρωπαϊκών συστημάτων GNSS και ο εκτελεστικός διευθυντής.».

3) Στο άρθρο 5, η παράγραφος 2 αντικαθίσταται από το ακόλουθο κείμενο:

«2. Το διοικητικό συμβούλιο απαρτίζεται από έναν αντιπρόσωπο διοριζόμενο από κάθε κράτος μέλος και από έναν αντιπρόσωπο διοριζόμενο από την Επιτροπή. Η διάρκεια της θητείας των μελών του διοικητικού συμβουλίου είναι πενταετής. Η θητεία τους δύναται να ανανεωθεί άπαξ. Στις συνεδριάσεις του διοικητικού συμβουλίου παρίσταται ως παρατηρητής ένας εκπρόσωπος του Κοινοβουλίου.».

4) Στο άρθρο 5 παράγραφος 7, το πρώτο εδάφιο αντικαθίσταται από το ακόλουθο κείμενο:

«7. Έκαστο μέλος που αντιπροσωπεύει ένα κράτος μέλος διαθέτει μία ψήφο. Το μέλος που αντιπροσωπεύει την Επιτροπή διαθέτει αριθμό ψήφων ίσο προς το σύνολο των ψήφων των αντιπροσώπων των κρατών μελών. Ο εκτελεστικός διευθυντής του Οργανισμού δεν συμμετέχει στην ψηφοφορία.».

5) Στο άρθρο 6, το στοιχείο δ) αντικαθίσταται από το ακόλουθο κείμενο:

«δ) είναι υπεύθυνο για όλες τις αποφάσεις που αφορούν τα καθήκοντα του άρθρου 2 και τη λειτουργία του κέντρου ασφαλείας Galileo, οι οποίες λαμβάνονται πάντοτε μετά από διαβουλεύσεις με την Επιτροπή·».

6) Στο άρθρο 6 στοιχείο ζ), οι λέξεις «έως τις 15 Ιουνίου» αντικαθίστανται από τις λέξεις «έως την 1η Ιουλίου».

7) Στο άρθρο 6, προστίθεται το ακόλουθο στοιχείο θ):

«θ) μεριμνά ώστε ο Οργανισμός να εκπληρώνει τα καθήκοντα που του ανατίθενται, υπό τους όρους που καθορίζονται στον παρόντα κανονισμό, και λαμβάνει κάθε αναγκαία απόφαση για τον σκοπό αυτό.».

8) Στο άρθρο 7, η παράγραφος 1 αντικαθίσταται από το ακόλουθο κείμενο:

«1. Ο Οργανισμός διοικείται από τον εκτελεστικό του διευθυντή, ο οποίος ασκεί τα καθήκοντά του υπό την εποπτεία του διοικητικού συμβουλίου, σύμφωνα με τις κατευθυντήριες γραμμές που δίδονται στον Οργανισμό από την Επιτροπή.».

9) Στο άρθρο 7 παράγραφος 2, το τελευταίο εδάφιο αντικαθίσταται από το ακόλουθο κείμενο:

«Η θητεία του εκτελεστικού διευθυντή είναι τετραετής. Η θητεία του δύναται να ανανεωθεί άπαξ, για μία ακόμη τετραετή περίοδο.».

10) Στο άρθρο 8, το στοιχείο ζ) αντικαθίσταται από το ακόλουθο κείμενο:

«ζ) καθορίζει την οργανωτική δομή του Οργανισμού και την υποβάλλει στο διοικητικό συμβούλιο προς έγκριση·».

11) Το άρθρο 9 διαγράφεται.

12) Το άρθρο 10 αντικαθίσταται από το ακόλουθο κείμενο:

«Άρθρο 10

Επιτροπή διαπίστευσης ασφαλείας των ευρωπαϊκών συστημάτων GNSS

1. Δυνάμει του παρόντος άρθρου, στο πλαίσιο του Οργανισμού συγκροτείται επιτροπή διαπίστευσης ασφαλείας των ευρωπαϊκών συστημάτων GNSS, προκειμένου να εκτελεί τα καθήκοντα που ανατίθεται στον Οργανισμό όσον αφορά τη διαπίστευση, βάσει του άρθρου 2 στοιχείο α) σημείο i). Η επιτροπή είναι η αρχή διαπίστευσης ασφαλείας των συστημάτων.

2. Οι δραστηριότητες διαπίστευσης ασφαλείας των συστημάτων συνίστανται στην επικύρωση της συμμόρφωσης των συστημάτων προς τις απαιτήσεις ασφαλείας που αναφέρονται στο άρθρο 13 του κανονισμού (ΕΚ) αριθ. 683/2008, ώστε να καταστεί δυνατή η χρήση τους τηρουμένων αυτών των απαιτήσεων. Συνεπάγονται επίσημες αποφάσεις επικύρωσης, ονομαζόμενες αποφάσεις διαπίστευσης.

Το έργο της επιτροπής περιορίζεται αυστηρά στις οριζόμενες κατωτέρω δραστηριότητες διαπίστευσης και δεν μπορεί, σε καμία περίπτωση, να υποκαταστήσει τα καθήκοντα που έχουν ανατεθεί στην Επιτροπή βάσει του άρθρου 13 του κανονισμού (ΕΚ) αριθ. 683/2008.

3. Η επιτροπή απαρτίζεται από έναν αντιπρόσωπο κάθε κράτους μέλους και έναν αντιπρόσωπο της Επιτροπής, που επιλέγονται μεταξύ αναγνωρισμένων εμπειρογνωμόνων σε θέματα διαπίστευσης. Στις συνεδριάσεις της επιτροπής παρίστανται ως παρατηρητές ένας εκπρόσωπος του ΓΓ/ΥΕ και ένας εκπρόσωπος του ESA.

4. Κατά την εκτέλεση των καθηκόντων της, η επιτροπή τηρεί τις ακόλουθες αρχές:

- τα καθήκοντα εκτελούνται συλλογικά, καταβάλλονται δε προσπάθειες για την επίτευξη συναίνεσης, με συμμετοχή όλων των ενδιαφερομένων μερών για θέματα ασφάλειας·

- καθορίζεται διαδικασία διαρκούς παρακολούθησης, προκειμένου να εξασφαλίζεται κατά τον καλύτερο δυνατό τρόπο η διαχείριση της πληθώρας των συγκεκριμένων αποφάσεων που πρέπει να λαμβάνονται·

- οι εργασίες διαπίστευσης ανατίθενται σε ειδικούς επαγγελματίες, με τα δέοντα προσόντα για τη διαπίστευση πολύπλοκων συστημάτων, οι οποίοι διαθέτουν εξουσιοδότηση ασφαλείας επαρκούς επιπέδου·

- οι εργασίες διαπίστευσης εκτελούνται με συγκερασμό της απαίτησης ανεξαρτησίας με την ανάγκη επαρκούς συντονισμού, όσον αφορά τις διαχειριστικές αρχές των προγραμμάτων και τους φορείς που είναι υπεύθυνοι για την εφαρμογή των προδιαγραφών ασφαλείας.

5. Στην επιτροπή προεδρεύει ο εκπρόσωπος της Ευρωπαϊκής Επιτροπής. Η επιτροπή θεσπίζει τον εσωτερικό της κανονισμό.

6. Η επιτροπή διαθέτει όλα τα αναγκαία μέσα για να εκτελεί τα καθήκοντά της, και συγκεκριμένα για να εξετάζει τις υποθέσεις που χειρίζεται, να κινεί διαδικασίες ασφαλείας και να παρακολουθεί την εφαρμογή τους, να προβαίνει σε ελέγχους ασφαλείας των συστημάτων, να προετοιμάζει τις αποφάσεις της και να εξασφαλίζει τη γραμματειακή της υποστήριξη, σε συντονισμό με την Επιτροπή, τον ΓΓ/ΥΕ, τον ESA και τα κράτη μέλη.

7. Η επιτροπή λαμβάνει τις αποφάσεις της με την πλειοψηφία που προβλέπεται στο άρθρο 205 παράγραφος 2 της Συνθήκης. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται με τον τρόπο που ορίζεται στο προαναφερθέν άρθρο. Ο πρόεδρος της επιτροπής δεν συμμετέχει στην ψηφοφορία.

Η Επιτροπή ενημερώνει, ενδεχομένως, την επιτροπή των ευρωπαϊκών προγραμμάτων GNSS, που έχει συσταθεί βάσει του άρθρου 19 του κανονισμού (ΕΚ) αριθ. 683/2008, σχετικά με την επιρροή των αποφάσεων της επιτροπής στην ομαλή λειτουργία των προγραμμάτων.

8. Σε κάθε περίπτωση που η ασφάλεια της Ευρωπαϊκής Ένωσης ή των κρατών μελών της μπορεί να θιγεί από τις αποφάσεις της επιτροπής, εφαρμόζονται οι διαδικασίες της κοινής δράσης 2004/552/ΚΕΠΠΑ του Συμβουλίου, της 12ης Ιουλίου 2004, σχετικά με ορισμένες πτυχές της λειτουργίας του ευρωπαϊκού συστήματος δορυφορικής ραδιοπλοήγησης που επηρεάζουν την ασφάλεια της Ευρωπαϊκής Ένωσης[7].

9. Τα κράτη μέλη:

- διαβιβάζουν στην επιτροπή όλα τα αναγκαία έγγραφα·

- εξουσιοδοτούν το προσωπικό που ορίζεται από την επιτροπή να έχει πρόσβαση σε όλους τους χώρους που άπτονται της ασφάλειας των συστημάτων και βρίσκονται στο έδαφός τους·

- είναι υπεύθυνα, σε τοπικό επίπεδο, για τη διαπίστευση ασφαλείας των χώρων που βρίσκονται στο έδαφός τους και αποτελούν μέρος της περιοχής διαπίστευσης ασφαλείας των ευρωπαϊκών συστημάτων GNSS· για τον σκοπό αυτό, συνεργάζονται με την επιτροπή.»

13) Στο άρθρο 11, η παράγραφος 2 αντικαθίσταται από το ακόλουθο κείμενο:

«2. Οι δαπάνες του Οργανισμού περιλαμβάνουν τις δαπάνες προσωπικού, τις διοικητικές δαπάνες και τις δαπάνες υποδομής, τις λειτουργικές δαπάνες και τις δαπάνες για τη λειτουργία της επιτροπής διαπίστευσης ασφαλείας των ευρωπαϊκών συστημάτων GNSS, καθώς και για τις συμβάσεις και συμφωνίες που συνάπτει ο Οργανισμός προκειμένου να εκτελέσει τα καθήκοντα που του ανατίθενται.».

14) Το άρθρο 22 διαγράφεται.

15) Σε όλα τα άρθρα όπου εμφανίζεται, η λέξη «Αρχή» αντικαθίσταται από τη λέξη «Οργανισμός».

Άρθρο 2

Έναρξη ισχύος

Ο παρών κανονισμός αρχίζει να ισχύει την [εικοστή] ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

NΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1321/2004 σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης.

2. ΠΛΑΙΣΙΟ ΔΒΔ / ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)

Τομέας(-είς) δραστηριότητας και σχετική(-ές) δραστηριότητα(-ες): Ενέργεια και μεταφορές

Κεφάλαιο 06 02: Εσωτερικές, αεροπορικές και θαλάσσιες μεταφορές

Ευρωπαϊκά προγράμματα δορυφορικής ραδιοπλοήγησης (Galileo και EGNOS)

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές BA) περιλαμβανομένων των ονομασιών τους:

06 02 09 01 Εποπτεύουσα Αρχή Galileo – Επιδότηση στους τίτλους 1 και 2

06 02 09 01 Εποπτεύουσα Αρχή Galileo – Επιδότηση στον τίτλο 3

3.2. Διάρκεια της δράσης και της δημοσιονομικής επίπτωσης:

Η ευρωπαϊκή εποπτική αρχή του GNSS είναι κοινοτικός οργανισμός ρυθμιστικού χαρακτήρα, αορίστου διαρκείας.

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

06020901 | ΜΥΔ | ΔΠ | ΟΧΙ | ΝΑΙ[8] | ΟΧΙ | αριθ. 1.Α |

06020902 | ΜΥΔ | ΔΠ | ΟΧΙ | ΝΑΙ | ΟΧΙ | αριθ. 1.Α |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

εκατ. ευρώ (τρία δεκαδικά ψηφία)

Είδος δαπάνης | Τμήμα αριθ. | 2009 | 2010 | 2011 | 2012 | 2013 | n+5 και επόμενα | Σύνολο |

Επιχειρησιακές δαπάνες[9] |

Πιστώσεις ανάληψης υποχρεώσεων (ΠΑΥ) | 8.1. | α | 7.800[10] | 7.890 | 8.200 | 9.600 | 11.500 |

Πιστώσεις πληρωμών (ΠΠ) | β | 7.800 | 7.890 | 8.200 | 9.600 | 11.500 |

Διοικητικές δαπάνες περιλαμβανόμενες στο ποσό αναφοράς[11] |

Τεχνική και διοικητική βοήθεια (ΜΔΠ) | 8.2.4. | γ |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 7.800[12] | 7.890 | 8.200 | 9.600 | 11.500 |

Πιστώσεις πληρωμών | β+γ | 7.800 | 7.890 | 8.200 | 9.600 | 11.500 |

Διοικητικές δαπάνες μη περιλαμβανόμενες στο ποσό αναφοράς[13] |

Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0.122 | 0.122 | 0.122 | 0.122 | 0.122 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε |

Συνολικές ενδεικτικές δαπάνες της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α + γ + δ + ε | 7.922 | 8.012 | 8.322 | 9.722 | 11.622 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β + γ + δ + ε | 7.922 | 8.012 | 8.322 | 9.722 | 11.622 |

Λεπτομέρειες σχετικά με τη συγχρηματοδότηση

Εάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (διευκρινίστε ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν γραμμές εάν προβλέπεται ότι περισσότεροι οργανισμοί θα συμμετάσχουν στη συγχρηματοδότηση):

εκατ. ευρώ (τρία δεκαδικά ψηφία)

Συγχρηματοδοτών οργανισμός | Έτος n | n + 1 | n + 2 | n + 3 | n + 4 | n + 5 και επόμενα | Σύνολο |

…………………… | στ |

ΣΥΝΟΛΟ ΠΑΥ συμπεριλαμβανομένης και της συγχρηματοδότησης | α+γ+δ+ε+στ |

4.1.2. Συμβατότητα με τον δημοσιονομικό προγραμματισμό

( Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[14] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομική επίπτωση στα έσοδα

( Η πρόταση δεν έχει δημοσιονομική επίπτωση στα έσοδα

( Η πρόταση έχει δημοσιονομική επίπτωση – η επίδραση στα έσοδα είναι η ακόλουθη:

εκατ. ευρώ (με ένα δεκαδικό ψηφίο)

Πριν από τη δράση [Έτος n - 1] | Κατάσταση μετά τη δράση |

Σύνολο ανθρώπινων πόρων | 1 | 1 | 1 | 1 | 1 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Είναι ανάγκη να τροποποιηθεί ρητώς και ταχέως ο κανονισμός (ΕΚ) αριθ. 1321/2004 για τους ακόλουθους λόγους:

1) η παρούσα κατάσταση, που χαρακτηρίζεται από τη συνύπαρξη δύο κειμένων, εν μέρει αντιφατικών – του κανονισμού (ΕΚ) αριθ.1321/2004 και του κανονισμού (ΕΚ) αριθ. 683/2008 – δεν είναι ικανοποιητική από νομική άποψη. Οι αβεβαιότητες και οι αμφισημίες που δημιουργούνται από αυτή την κατάσταση πρέπει να αρθούν το ταχύτερο δυνατόν – και οι διατάξεις του κανονισμού (ΕΚ) αριθ.1321/2004 να προσαρμοστούν σε εκείνες του κανονισμού (ΕΚ) αριθ. 683/2008 – διότι με την κατάσταση αυτή διακυβεύεται η αξιοπιστία του νομικού πλαισίου των προγραμμάτων, ιδίως έναντι τρίτων.

2) αν και ο κανονισμός (ΕΚ) αριθ. 683/2008 προβλέπει ότι η Επιτροπή διαχειρίζεται όλα τα θέματα που αφορούν την ασφάλεια των συστημάτων, αναθέτει ταυτοχρόνως στην εποπτική αρχή το καθήκον της διαπίστευσης («accreditation») ασφαλείας. Πρέπει να αποσαφηνιστεί ταχέως ο επακριβής ρόλος της Αρχής όσον αφορά την ασφάλεια και τη διαπίστευση.

3) πρέπει να διασφαλιστεί η χρηστή διαχείριση των προγραμμάτων. Όμως, ο κανονισμός (ΕΚ) αριθ. 683/2008 δεν θίγει διόλου το θέμα των εσωτερικών οργάνων της Αρχής, στο πλαίσιο των οποίων η Επιτροπή εξακολουθεί να διαθέτει πολύ περιορισμένη εξουσία. Προκειμένου να εξασφαλιστεί ότι η Αρχή ενεργεί εφεξής «τηρουμένου του ρόλου της Επιτροπής ως διαχειρίστριας των προγραμμάτων» και «σύμφωνα με τις κατευθυντήριες γραμμές που εκδίδονται από την Επιτροπή», είναι ανάγκη να διορθωθεί αυτή η κατάσταση.

Πρέπει επίσης να υπομνησθεί ότι, στην αιτιολογική σκέψη 17 του κανονισμού (ΕΚ) αριθ. 683/2008, το Ευρωπαϊκό Κοινοβούλιο και το Συμβούλιο καλούν την Επιτροπή «να υποβάλει πρόταση για την τυπική ευθυγράμμιση των δομών για τη διαχείριση των προγραμμάτων κατά τα οριζόμενα στον κανονισμό (ΕΚ) αριθ. 1321/2004 προς τους νέους ρόλους της Επιτροπής και της αρχής».

5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατή συνέργεια

Όπως αναφέρεται στην αιτιολογική σκέψη 33 του κανονισμού (ΕΚ) αριθ. 683/2008, η δημιουργία συστημάτων δορυφορικής ραδιοπλοήγησης δεν μπορεί να επιτευχθεί επαρκώς από τα κράτη μέλη, διότι υπερβαίνει τις οικονομικές και τεχνικές δυνατότητες κάθε επιμέρους κράτους μέλους. Επομένως, η υλοποίηση των ευρωπαϊκών προγραμμάτων GNSS (Galileo και EGNOS) μπορεί να επιτευχθεί καλύτερα με ανάληψη δράσης σε κοινοτικό επίπεδο.

Εξ άλλου, εννοείται ότι, για τους λόγους που αναπτύσσονται στο ανωτέρω σημείο 5.1., η πρόταση είναι συνεπής με τον κανονισμό (ΕΚ) αριθ. 683/2008, ο οποίος αποτελεί τη βασική νομική πράξη των ευρωπαϊκών προγραμμάτων GNSS και προβλέπει, μεταξύ άλλων, τη χρηματοδότησή τους κατά την περίοδο 2008-2013.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)

Με την παρούσα τροποποίηση του κανονισμού ανατίθενται στον Οργανισμό οι ακόλουθοι στόχοι:

- η διαπίστευση ασφαλείας· ο Οργανισμός πρέπει να κινεί διαδικασίες ασφαλείας και να παρακολουθεί την εφαρμογή τους και να προβαίνει σε ελέγχους ασφαλείας των ευρωπαϊκών συστημάτων GNSS·

- η συμβολή στην προετοιμασία της εμπορικής εκμετάλλευσης των ευρωπαϊκών συστημάτων GNSS, καθώς και της απαραίτητης ανάλυσης αγοράς·

- η λειτουργία του κέντρου ασφαλείας Galileo, που υλοποιείται σύμφωνα με τις αποφάσεις που έχουν ληφθεί σύμφωνα με το άρθρο 13 του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, καθώς και τις οδηγίες που παρέχει η κοινή δράση 2004/552/ΚΕΠΠΑ.

Πρέπει να σημειωθεί ότι ο δημοσιονομικός προγραμματισμός περιλάμβανε ρητώς τους στόχους 1 και 2, αφού ήδη αποτελούσαν μέρος των καθηκόντων που είχαν ανατεθεί στον οργανισμό βάσει του κανονισμού 1321/2004, όπως τροποποιήθηκε με τον κανονισμό 1942/2006. Ωστόσο, η αναθεώρηση που αποτελεί αντικείμενο του παρόντος εγγράφου αναφέρει ένα τρίτο καθήκον: τη λειτουργία του κέντρου ασφαλείας, πράγμα το οποίο επηρεάζει σημαντικά τον αριθμό μελών του προσωπικού του οργανισμού, και επομένως τον δημοσιονομικό προγραμματισμό, ιδίως τα δύο τελευταία έτη (έναρξη των δραστηριοτήτων του κέντρου ασφαλείας).

5.4. Μέθοδος υλοποίησης (ενδεικτική)

( Κεντρική διαχείριση

( άμεσα από την Επιτροπή

( έμμεσα με ανάθεση σε:

( εκτελεστικούς οργανισμούς,

( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού,

( εθνικούς δημόσιους οργανισμούς / οργανισμούς με αποστολή δημόσιας υπηρεσίας.

( Επιμερισμένη ή αποκεντρωμένη διαχείριση

( με τα κράτη μέλη

( με τρίτες χώρες

( Από κοινού διαχείριση με διεθνείς οργανισμούς (διευκρινίστε)

Παρατηρήσεις:

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Οι λογαριασμοί του οργανισμού υποβάλλονται προς έγκριση στο Ελεγκτικό Συνέδριο και υπόκεινται στη διαδικασία απαλλαγής. Εσωτερικός ελεγκτής του οργανισμού είναι η Υπηρεσία Εσωτερικού Ελέγχου της Επιτροπής.

6.2. Αξιολόγηση

6.2.1. Εκ των προτέρων

Η εκ των προτέρων αξιολόγηση διενεργήθηκε κατά την ίδρυση του οργανισμού, το 2004.

6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)

Σκοπός της παρούσας τροποποίησης του κανονισμού του οργανισμού είναι να ληφθούν υπόψη τα διδάγματα της πείρας από τη διαχείριση του οργανισμού και από τη συμβολή και τον ρόλο του στα ευρωπαϊκά προγράμματα δορυφορικής ραδιοπλοήγησης.

Η τροποποίηση εντάσσεται στο πλαίσιο της γενικότερης αξιολόγησης που αφορά τη διαχείριση των ευρωπαϊκών προγραμμάτων δορυφορικής ραδιοπλοήγησης, και η οποία κατέληξε στην έκδοση του κανονισμού (ΕΚ) αριθ. 683/2008.

6.2.3. Όροι και συχνότητα των μελλοντικών αξιολογήσεων

7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Ο οργανισμός υπόκειται στον έλεγχο της Υπηρεσίας Καταπολέμησης της Απάτης.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (3 δεκαδικά ψηφία)

Διαπίστευση ασφαλείας | 9 | 13 | 14 | 15 | 15 |

Έκτακτοι υπάλληλοι | 5 | 9 | 10 | 10 | 10 |

Συμβασιούχοι / αποσπασμένοι εθνικοί εμπειρογνώμονες | 4 | 4 | 4 | 5 | 5 |

Συμβολή στην προετοιμασία της εμπορικής εκμετάλλευσης | 9 | 9 | 9 | 9 | 9 |

Έκτακτοι υπάλληλοι | 5 | 5 | 5 | 5 | 5 |

Συμβασιούχοι / αποσπασμένοι εθνικοί εμπειρογνώμονες | 4 | 4 | 4 | 4 | 4 |

Λειτουργία του κέντρου ασφαλείας Galileo | 0 | 0 | 0 | 8 | 13 |

Έκτακτοι υπάλληλοι | 0 | 0 | 0 | 8 | 13 |

Συμβασιούχοι / αποσπασμένοι εθνικοί εμπειρογνώμονες | 0 | 0 | 0 | 0 | 0 |

Υποστήριξη και διαχείριση | 17 | 18 | 19 | 19 | 19 |

Έκτακτοι υπάλληλοι | 13 | 14 | 14 | 14 | 14 |

Συμβασιούχοι / αποσπασμένοι εθνικοί εμπειρογνώμονες | 4 | 4 | 5 | 5 | 5 |

Σύνολο | 35 | 40 | 42 | 51 | 56 |

Έκτακτοι υπάλληλοι | 23 | 28 | 29 | 37 | 42 |

Συμβασιούχοι / αποσπασμένοι εθνικοί εμπειρογνώμονες | 12 | 12 | 13 | 14 | 14 |

8.2. Διοικητικές δαπάνες

8.2.1. Αριθμός και είδος ανθρώπινων πόρων

Κατηγορίες θέσεων απασχόλησης | Προσωπικό που θα διατεθεί για τη διαχείριση της δράσης από διαθέσιμους ή/και συμπληρωματικούς ανθρώπινους πόρους (αριθμός θέσεων/ΙΠΑ) |

Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 |

Μόνιμοι ή έκτακτοι υπάλληλοι[17] (XX 01 01) | A*/AD |

B*, C*/AST |

Προσωπικό[18] που χρηματοδοτείται από το άρθρο XX 01 02 |

Λοιπό προσωπικό[19] που χρηματοδοτείται από το άρθρο XX 01 04/05 |

ΣΥΝΟΛΟ |

8.2.2. Περιγραφή των καθηκόντων που απορρέουν από τη δράση

Τα καθήκοντα που ανατίθενται στην ευρωπαϊκή εποπτική αρχή του GNSS είναι τα ακόλουθα:

α) όσον αφορά την ασφάλεια των ευρωπαϊκών προγραμμάτων GNSS, μεριμνά για τα εξής:

- i) τη διαπίστευση ασφαλείας· προς τούτο κινεί διαδικασίες ασφαλείας και παρακολουθεί την εφαρμογή τους και προβαίνει σε ελέγχους ασφαλείας των ευρωπαϊκών συστημάτων GNSS·

- ii) τη λειτουργία του κέντρου ασφαλείας Galileo, που υλοποιείται σύμφωνα με τις αποφάσεις που έχουν ληφθεί σύμφωνα με το άρθρο 13 του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, καθώς και τις οδηγίες που παρέχει η κοινή δράση 2004/552/ΚΕΠΠΑ·

β) συμβάλλει στην προετοιμασία της εμπορικής εκμετάλλευσης των ευρωπαϊκών συστημάτων GNSS, καθώς και της απαραίτητης ανάλυσης αγοράς·

γ) μπορεί επίσης να εκτελεί και άλλα καθήκοντα που τυχόν της ανατίθενται από την Επιτροπή, σύμφωνα με το άρθρο 54 παράγραφος 2 στοιχείο β) του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, για την εξέταση ειδικών ζητημάτων που συνδέονται με τα ευρωπαϊκά προγράμματα GNSS.

8.2.3. Πηγές ανθρώπινων πόρων (κανονισμός υπηρεσιακής κατάστασης)

( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)

( Θέσεις που απαιτούνται για το έτος n, αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους.

8.2.4. Άλλες διοικητικές δαπάνες περιλαμβανόμενες στο ποσό αναφοράς ( XX 01 04/05 – Δαπάνες διοικητικής διαχείρισης )

εκατ. ευρώ (τρία δεκαδικά ψηφία)

Γραμμή προϋπολογισμού (αριθμός και ονομασία) | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |

1. Τεχνική και διοικητική βοήθεια (περιλαμβανομένων των σχετικών δαπανών προσωπικού) |

Εκτελεστικοί οργανισμοί[20] |

Άλλη τεχνική και διοικητική βοήθεια |

- Εσωτερική (intra muros) |

Εξωτερική (extra muros) |

Σύνολο τεχνικής και διοικητικής βοήθειας |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

εκατ. ευρώ (τρία δεκαδικά ψηφία)

Κατηγορία ανθρώπινων πόρων | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα |

Μόνιμοι και έκτακτοι υπάλληλοι (XX 01 01) | 0.122 | 0.122 | 0.122 | 0.122 | 0.122 |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, αποσπασμένοι εθνικοί εμπειρογνώμονες, συμβασιούχοι, κ.λπ.) (να αναφερθεί η γραμμή του προϋπολογισμού) |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) |

Υπολογισμός – Μόνιμοι και έκτακτοι υπάλληλοι |

Ένα ισοδύναμο πλήρους απασχόλησης μόνιμου ή έκτακτου υπαλλήλου, για να διασφαλίζει την επίβλεψη του οργανισμού |

Υπολογισμός – Προσωπικό που χρηματοδοτείται από το άρθρο XX 01 02 |

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (τρία δεκαδικά ψηφία) |

Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |

XX 01 02 11 01 – Αποστολές |

XX 01 02 11 02 – Συνεδριάσεις και διασκέψεις |

XX 01 02 11 03 – Επιτροπές[21] |

XX 01 02 11 04 – Μελέτες και παροχή συμβουλών |

XX 01 02 11 05 – Συστήματα πληροφορικής |

2. Σύνολο άλλων δαπανών διαχείρισης (XX 01 02 11) |

3. Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) |

Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς |

[1] ΕΕ C της , σ. .

[2] ΕΕ C της , σ. .

[3] ΕΕ C της , σ. .

[4] ΕΕ L 246 της 20.7.2004, σ. 1.

[5] ΕΕ L 367 της 22.12.2006, σ. 18.

[6] ΕΕ L 196 της 24.07.2008, σ. 1.

[7] ΕΕ L 246 της 20.7.2004, σ. 30.

[8] Ειδική συμφωνία υπό διαπραγμάτευση.

[9] Δαπάνες εκτός Κεφαλαίου xx 01 του σχετικού Τίτλου xx.

[10] Συμπεριλαμβανομένων 2 εκατ. σε πιστώσεις στο πλαίσιο των εσόδων για ειδικό προορισμό, προερχομένων από το πλεόνασμα του οικονομικού έτους 2007 και συμπεριλαμβανομένου του αποθεματικού, ύψους 390.00 EUR, στον τίτλο 3.

[11] Δαπάνες του άρθρου xx 01 04 του Τίτλου xx.

[12] Συμπεριλαμβανομένων 2 εκατ. σε πιστώσεις στο πλαίσιο των εσόδων για ειδικό προορισμό, προερχομένων από το πλεόνασμα του οικονομικού έτους 2007 και συμπεριλαμβανομένου του αποθεματικού, ύψους 390.00 EUR, στον τίτλο 3.

[13] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.

[14] Βλέπε σημεία 19 και 24 της Διοργανικής Συμφωνίας.

[15] Να προστεθούν στήλες εάν είναι αναγκαίο, δηλαδή εάν η διάρκεια της δράσης υπερβαίνει τα έξι έτη.

[16] Όπως περιγράφεται στο Τμήμα 5.3.

[17] Των οποίων το κόστος ΔΕΝ καλύπτεται από το ποσό αναφοράς.

[18] Των οποίων το κόστος ΔΕΝ καλύπτεται από το ποσό αναφοράς.

[19] Των οποίων το κόστος περιλαμβάνεται στο ποσό αναφοράς.

[20] Να γίνει παραπομπή στο νομοθετικό δημοσιονομικό δελτίο που αφορά ειδικά τον(τους) εν λόγω εκτελεστικό(-ούς) οργανισμό(-ούς).

[21] Να διευκρινιστούν το είδος της επιτροπής και η ομάδα στην οποία ανήκει.